《之官新定同年李郎中以诗赋别即事感怀次韵上答》
宋代·张伯玉

雨后惊涛激箭催，为君停棹把离杯。宦游向老令人笑，别恨伤离触处来。

故国未归江令宅，全家且上子陵台。如今遇酒伸眉醉，休问多才与不才。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。